Իլիե Բոլոժան

**Իլիե Գավրիլ Բոլոժան** (, ), ռումինացի քաղաքական և պետական գործիչ։ Նախկինում եղել է Օրադյայի քաղաքապետ և Բիհոր շրջանի խորհրդի նախագահ: 2024 թվականի Ռումինիայի չեղյալ հայտարարված նախագահական ընտրությունների առաջին փուլում Ազգային ազատական կուսակցության պատմական պարտությունից հետո և Նիկոլաե Չուկեի հրաժարականից հետո դարձել է կուսակցության նախագահի պաշտոնակատարը։ Ռումինիայի նախագահի պաշտոնակատարն է 2025 թվականի փետրվարի 12-ից։

## Կենսագրություն
Իլիե Բոլոժանն ավարտել է Օրադեայի «Էմանուիլ Գոյդու» մաթեմատիկայի և ֆիզիկայի միջնակարգ դպրոցը, այնուհետև սովորել է մեխանիկա (1988-1993 թվականներ) Տիմիշոարայի «Տրայան Վուիա» պոլիտեխնիկական ինստիտուտում և մաթեմատիկա (1990-1993 թվականներ) Տիմիշոարայի Արևմտյան համալսարանում։ 1993 թվականին դարձել է Ազգային ազատական կուսակցության (ԱԱԿ) անդամ։

1993-1994 թվականներին աշխատել է Թիլեաղդայի օժանդակ դպրոցում որպես ուսուցիչ։

1996-2004 թվականներին եղել է Ալեշդ քաղաքի տեղական խորհրդի անդամ, իսկ 2004 թվականից՝ Բիհոր շրջանի խորհրդի անդամ։ Միաժամանակ ղեկավար պաշտոններ է զբաղեցրել։

2005 և 2006 թվականներին մասնակցել է պետական կառավարման մասնագիտացված դասընթացների Ֆրանսիայում և Բուխարեստի Կառավարման ազգային ինստիտուտում:

2005-2007 թվականներին զբաղեցրել է Բիհոր շրջանի պրեֆեկտի պաշտոնը, իսկ 2007-2008 թվականներին՝ կառավարության գլխավոր քարտուղարի պաշտոնը։

## Օրադեայի քաղաքապետարանի քաղաքապետ
2008 թվականին Իլիե Բոլոյանը ընտրվել է Օրադայի քաղաքապետ՝ ստանալով ձայների 50,3%-ը։ Դարձել է քաղաքի առաջին քաղաքապետը, որը ընտրվել է 1989 թվականից ի վեր առաջին փուլով։ Բոլոյանը նախաձեռնել է վարչական և տնտեսական բարեփոխումների ծրագիր՝ արդիականացնելով ենթակառուցվածքները, վերականգնելով պատմական կենտրոնը և ներգրավելով ներդրողներ։ Այս միջոցառումների շնորհիվ Օրադայը զգալիորեն մեծացրել է իր գրավչությունը ինչպես տնտեսական, այնպես էլ զբոսաշրջային առումներով։ 2012 և 2016 թվականներին Բոլոյանը վերընտրվել է քաղաքապետի պաշտոնում, 2016 թվականին ստացել է ձայների 70,95%-ը։

## Բիհոր շրջանի խորհրդի նախագահ
2020 թվականին Իլիե Բոլոժանն ընտրվել է Բիհոր շրջանի խորհրդի նախագահ՝ ստանալով ձայների 61,5%-ը։ Այս պաշտոնում շարունակել է խթանել ենթակառուցվածքների զարգացման ծրագրերը և ներդրումներ ներգրավել կոմսություն՝ բարելավելով հանրային ծառայությունները և ստեղծելով ավելի արդյունավետ և թափանցիկ վարչական համակարգ:

## Ռումինիայի նախագահի պաշտոնակատար
2025 թվականի փետրվարի 10-ին Ռումինիայի նախագահ Կլաուս Յոհաննեսը հայտարարել է իր հրաժարականի մասին: Իլիե Բոլոժանը դարձել է Ռումինիայի նախագահի ժամանակավոր պաշտոնակատարը և կպաշտոնավարի մինչև 2025 թվականի Ռումինիայի նախագահական ընտրություններում նոր նախագահի ընտրությունը։

## Անձնական կյանք
Իլիեյի անձնական կյանքի մասին քիչ բան է հայտնի։ 1990-ականներին ամուսնացել է Ֆլորենտինա Բոլոյանի հետ։ Ամուսնության ընթացքում ունեցել է երկու դուստր։ 2013 թվականին զույգը բաժանվել է։ Ըստ ոչ պաշտոնական տվյալների՝ ամուսնալուծության պատճառը Իլիեյի դավաճանությունն է եղել։ 2022 թվականից հարաբերությունների մեջ է Օրադյա քաղաքից մի կնոջ հետ։ Իլիեն Ռումինիայի առաջին չամուսնացած պետության ղեկավարն է:

Բոլոժանի ավագ դուստրը՝ Լյուսիա-Մարիան, աշխատում է որպես ճարտարապետ։ Նա ճարտարապետություն է սովորել Տիմիշոարայի պոլիտեխնիկական համալսարանում, ճարտարապետության և քաղաքաշինության ֆակուլտետում։

## Ծանոթագրություններ

 
Կատեգորիա:Ռումինիայի քաղաքական գործիչներ
Կատեգորիա:Պետության գործող ղեկավարներ
Կատեգորիա:21-րդ դարի քաղաքական գործիչներ